* **Μαργαριτάρια Μαύρης θάλασσας 5 μέρες 26-30/10. Οδικώς**

**1η Μέρα | Αναχώρηση - Καβάλα - Κομοτηνή - Ορεστιάδα - Ορμένιο - Αρχαία Μεσημβρία (περιοχή sunny beach)**

Συγκέντρωση στα γραφεία μας νωρίς το πρωί και αναχώρηση. Θα διασχίσουμε μια όμορφη διαδρομή και μετά τις απαραίτητες στάσεις για ξεκούραση και σύνορα (συνοριακός σταθμός Ορμενίου), θα φτάσουμε στο Νεσέμπαρ (αρχαία Μεσημβρία) που βρίσκεται στις ακτές της Μαύρης Θάλασσας και είναι γνωστό ως το μαργαριτάρι της Μαύρης θάλασσας. Ελεύθερος χρόνος για να περπατήσουμε στα γραφικά στενά με τα παραδοσιακά ελληνικά σπίτια. Στη συνέχεια τακτοποίηση στο ξενοδοχείο και δείπνο.

**2η Μέρα | Αρχαία Μεσημβρία - Ξενάγηση - Αγχίαλος - Σωζόπολη.**

Πρωινό και ακολουθεί η ξενάγηση στην πόλη της Μεσημβρίας που έχει ανακηρυχθεί από την Unesco ως μνημείο παγκόσμιας κληρονομιάς. Το κέντρο της πόλης διατηρεί το βυζαντινό της χρώμα με τις πολλές εκκλησίες περασμένων αιώνων. Εκεί θα δούμε, μεταξύ άλλων, τον ναό της Αγίας Σοφίας και του Αγίου Ιωάννη του Παντοκράτορα, τα μεσαιωνικά τείχη, το αρχαιολογικό μουσείο και θα περιηγηθούμε στα όμορφα στενά με τα παραδοσιακά σπίτια με τις ψηλές εξώπορτες. Ελεύθερος χρόνος και αναχώρηση για την Αγχίαλο (Πομόριε), όπου θα επισκεφτούμε το κάποτε ελληνικό μοναστήρι του Αγίου Γεωργίου, θα μάθουμε την ιστορία του, θα προσκυνήσουμε και μετά μπορούμε να κατεβούμε μέχρι την παραλία της Αγχιάλου και να γνωρίσουμε την πόλη στον ελεύθερο χρόνο. Συνεχίζοντας στις πόλεις της Μαύρης Θάλασσας, φθάνουμε στην πιο παλιά αποικία των Ελλήνων στην περιοχή, τη Σωζόπολη (αρχαία Απολλωνία). Εδώ θα δούμε τα λείψανα του Αγίου Ιωάννη του Βαπτιστή που βρέθηκαν πρόσφατα και φυλάσσονται στην αναστηλωμένη εκκλησία των Αγίων Κυρίλλου και Μεθοδίου και την παλιά πόλη όπου επικρατεί η παραδοσιακή αρχιτεκτονική από ξύλο. Επιστροφή στο ξενοδοχείο και δείπνο.

**3η Μέρα | Αρχαία Μεσημβρία (περιοχή sunny beach) - Μπουργκάς.**

Πρωινό και αναχώρηση για τη δεύτερη μεγαλύτερη πόλη στη βουλγαρική ακτή της Μαύρης Θάλασσας και πατρίδα του ποιητή Κώστα Βάρναλη, το Μπουργκάς (Πύργος). Αποτελεί σημαντικό βιομηχανικό, συγκοινωνιακό, πολιτιστικό και τουριστικό κέντρο και διαθέτει το μεγαλύτερο λιμάνι στη χώρα. Θα έχουμε χρόνο για περιήγηση στον εμπορικό πεζόδρομο που βρίσκεται στο κέντρο της πόλης. Ακολούθως, επιστροφή στο ξενοδοχείο και δείπνο.

**4η Μέρα | Αρχαία Μεσημβρία (περιοχή sunny beach) - Βάρνα - Αλατζά.**

Πρωινό και αναχώρηση για την όμορφη πόλη της Βάρνας, τη μεγαλύτερη της Μαύρης Θάλασσας. Θα διασχίσουμε το κέντρο της Βάρνας και θα συνεχίσουμε τον δρόμο μας για περίπου δεκαπέντε χιλιόμετρα, θαυμάζοντας τις λεγόμενες χρυσές ακτές μέχρι να φτάσουμε στο μοναστήρι Αγίας Τριάδας, γνωστό ως Αλατζά. Πρόκειται για μοναστήρι του 5ου αιώνα λαξευμένο ολόκληρο μέσα στους βράχους. Μετά την επίσκεψη και το προσκύνημα θα επιστρέψουμε στη Βάρνα, όπου θα δούμε τον μητροπολιτικό ναό της Κοίμησης της Θεοτόκου, κτισμένος το 1866 και μετά θα έχουμε χρόνο στον όμορφο πεζόδρομο με την όπερα και τα πολλά καταστήματα για ψώνια και γεύμα. Αργότερα θα επισκεφθούμε ένα από τα μεγαλύτερα παραθαλάσσια πάρκα της Ευρώπης έκτασης τετρακοσίων στρεμμάτων. Εκεί υπάρχουν μουσεία, όπως το Ναυτικό με ένα ολόκληρο πολεμικό πλοίο στο πλάι του, θέατρα, καφετέριες και ενυδρείο. Επιστροφή στο ξενοδοχείο και δείπνο.

**5η Μέρα | Αρχαία Μεσημβρία (περιοχή sunny beach) - Σόφια - Επιστροφή.**

Πρωινό και αναχώρηση για τη Σόφια. Άφιξη και περιήγηση στην πρωτεύουσα της Βουλγαρίας. Θα δούμε, μεταξύ άλλων, τον βυζαντινό ναό της Αγίας Κυριακής, τα ρωμαϊκά μνημεία, τον περίφημο ναό του Αλεξάντερ Νιέφσκι, τη Βουλή και την πανεπιστημιούπολη. Μετά από τις απαραίτητες στάσεις, άφιξη το βράδυ στην πόλη μας.

|  |  |
| --- | --- |
| **Μαργαριτάρια Μαύρης Θάλασσας 5 μέρες** | **Αναχώρηση: 26/10 - Πακέτο εκδρομής** |
| **Ξενοδοχεία** | **Κατ.** | **Διατροφή** | **Τιμή σε δίκλινο** | **1ο παιδί** | **Επιβ. Μονόκλινου** | **Γενικές Πληροφορίες** |
| BW Plus Prenium Inn | 4\* | Ημιδιατροφή | Early booking τιμή: 199€ (πρώτες 20 θέσεις) Κανονική τιμή: 209€ | 157 € | 105 € |   |
|
|
|
| **Στη τιμή περιλαμβάνονται: Τ**έσσερις (4) διανυκτερεύσεις σε ξενοδοχείο 4\*. Ημιδιατροφή καθημερινά στον χώρο του ξενοδοχείου. Ασφάλεια αστικής ευθύνης. Μετακινήσεις - Ξεναγήσεις-Περιηγήσεις σύμφωνα με το πρόγραμμα. Έμπειρος αρχηγός-συνοδός του γραφείου μας.**Δεν περιλαμβάνονται:** Check points & Δημοτικοί φόροι: 10€. Είσοδοι σε μουσεία, κάστρα, θεάματα, αρχαιολογικούς χώρους και γενικά όπου απαιτείται. Φιλοδωρήματα, αχθοφορικά. Ότι δεν αναφέρεται στο πρόγραμμα ή αναγράφεται ως προαιρετικό ή προτεινόμενο. Ειδική ασφαλιστική κάλυψη για ακύρωση ταξιδιού λόγω ασθένειας COVID19: 15€. Ζητήστε αναλυτικότερες πληροφορίες. |
|